**הנחייה בנושא תשלום ספח אגרת רישום**

בעת הגשת בקשה לרישום באמ"ר יש לצרף עותק שובר תשלום של אגרת הרישום.

את השובר ניתן לשלם בבנק הדואר.

יש להקפיד על הפרטים הבאים:

1) יש להקפיד לשלוח עותק של שובר התשלום עבור כל בקשה לרישום חדש או לשינוי או לחידוש  אמ"ר.

2) יש להקפיד כי השובר יישא חותמת תשלום של **לא יותר מ - 6 חודשים טרום ההגשה**.

3) יש לבצע תשלום **נפרד** עבור כל הגשה.

4) יש להקפיד למלא **פרטים מלאים** על השובר : שם חברה ושם המוצר (כפי שמופיעים בטופס הבקשה).

5) לנוחיותכם ניתן לעשות שימוש חוזר בשובר תשלום שלא נוצל עקב אי-קליטת בקשה במערכת במהלך 6 חודשים מיום ההגשה הראשונה.

שוברים ניתן לקבל במשרדי אגף ציוד רפואי (ביתן 130 בתל השומר).

לקבלת שוברים בדואר ניתן לפנות למייל: Amar@MOH.HEALTH.GOV.IL או ל"קול הבריאות" \*5400 (יש לציין כתובת מלאה למשלוח ומספר שוברים נדרשים).